આજના સમયમાં દરેકની જીંદગીમાં ઘણા પ્રકારની સમસ્યાઓ અને ટેન્શન છે. બહારની દુનિયા સાથે તાલમેલ જાળવી રાખવા માટે ડગલે ને પગલે મુશ્કેલીઓનો સામનો કરવો પડે છે. આવી પરિસ્થિતિમાં તમારા પરિવારનાં સાથ-સહકાર દ્વારા તમે ગમે તેવી સમસ્યાઓનો સામનો કરી શકો. વ્યક્તિએ આ વાતનું મહત્વ સમજવું જોઈએ અને દરેક પરિવારે હળીમળીને રહેવું જોઈએ. કારણ કે જીવનની દરેક ચડતી-પડતી સમયે એક તમારો પરિવાર જ છે કે જે તમારી પડખે ઉભો રહે છે.